НЧ”РАЗВИТИЕ 1898”с.ВИДРАРЕ

Д О К Л А Д

ЗА ОСЪЩЕСТВЕНИТЕ ДЕЙНОСТИ НА ЧИТАЛИЩЕ „РАЗВИТИЕ 1898” С.ВИДРАРЕ

В ИЗПЪЛНЕНИЕ НА ПРИЕТАТА ПРОГРАМА ЗА 2021 Г.

В една трудна година, нестабилността в условията на пандемия се отразиха и в дейността на НЧ”РАЗВИТИЕ 1898” с.Видраре. То се отчита по изпълнението на задачите от основните насоки за развитие на читалищната дейност и културен календар за 2021 г. През всичкото време на пандемия читалището не е затваряло врати, като основно функционираше библиотеката.Всички читатели бяха обслужвани при строго спазване на противоепидемичните мерки

БИБЛИОТЕЧНА ДЕЙНОСТ:

За съжаление през последните години броя на читателите намалява и причините за това са различни: при по – младото поколение причините варират от нежелание за четене до четене онлайн. При по – възрастните значително намаляване на жителите на селото и най – вече тяхното застаряване.

През изтеклата 2021 г. поради ограничителните мерки броя на посещенията доста намаляха. Общия брой посещения в библиотеката са сто деветдесет и шест, като от тях осемдесет и пет вземания книги за вкъщи и сто и единадесет за ползване на компютър. През годината за фонда на библиотеката са набавени 89 тома книги, които са от дарение. Към 31.12.2021 г. фонда на библиотеката разполага с 6868 тома книги.

ХУДОЖЕСТВЕНА САМОДЕЙНОСТ:

От месец февруари Женската вокална група към читалището след дълга почивка бе подновила своите репетиции за подготовка и участия във фестивали. През годината към читалището се сформира група от самодейци за народни танци , но за съжаление поради усложнената епидемиологична обстановка бяха прекратени репетициите . Надяваме се през 2022 г. пандемията да премине и ние да продължим нашата дейност . Изминалата 2021 г. я описваме без изяви и участия.

Мероприятия и дейности осъществени през годината :

м.Януари – В библиотеката на Читалището бе подредена витрина от книги по – случай 125 г. от рождението на Гео Милев и 160 г. от рождението на Антон Чехов.

м.Февруари – Пред паметника на В. Левски в центъра на селото беше проведено тържество и поднесени цветя

м. Март – Национален празник. Общоселско тържество пред паметника на опълченците в центъра на селото. Кратко слово , подходяща програма и поднасяне на венци и цветя.

м.Април – Великденски празници. Боядисване на яйца с деца от селото .

м.Май – Участие в конкурса за най красиво „Великденско яйце” с.Калугерово.

м. Юни – Ден на детето. Беше организирана рисунка на асфалт на площада с деца от селото. Децата бяха поздравени и наградени с лакомства.

м.Юли – Един път седмично секретаря на Читалището организираше в Клуб на пенсионера курс по готварство с деца от селото.

м.Септември – Подреждане на витрина от книги по – случай 170 г. от рождението на българския революционер и писател Захари Стоянов.

м.Ноември – Подреждане на витрина от книги по – случай 140 г. от рождението на българския писател и драматург Йордан Йовков.

НЧ”Развитие 1898” с.Видраре продължава работа и с Ф–я „Глобални библиотеки”, с която осигуряваме свободен и безплатен достъп на посетителите в библиотеката до интернет и електронни услуги.

с.Видраре